als_Latn dik_Latn sag_Latn
Komisariati i Policisë Krujë ka punuar më intensitet lidhur me ngjarje të natyrës vjedhje me dhunë apo armë të kazinove në qytetin e Fushë Krujës. Për rrjedhojë nga kjo strukturë është bërë e mundur goditja e një grupi kriminal që ushtronte aktivitet në këtë fushë.
Pas zbardhjes së ngjarjeve të ndodhura, më datë 01 Korrik u bë e mundur kapja e një prej autorëve të përfshirë në ngjarje, ndërkohë që ditën e sotme veprimet proceduriale u finalizuan me kapjen nga këto struktura të 3 bashkautorëve të tjerë si dhe dokumentimin me prova ligjore të të paktën dy vjedhjeve me dhunë e armë ndodhur në Kazino “Mërkur” në Fushë Krujë.
Kështu në orën 20.30 të datës 01.07.2013 u krye arrestimi ne flagrance i shtetasit Mentor Çangu, 20 vjec, banues ne fshatin Nikel Kruje.
als_Latn als_Latn als_Latn